**יורי מילנר** (נולד ב-11 בנובמבר 1961) הוא איש עסקים מיליארדר ופיזיקאי בעל אזרחות ישראלית, ממוצא רוסי, המתגורר בארצות הברית. דורג כאחד מעשירי העולם ומעשירי ישראל. הונו האישי הוערך ביוני 2021, על-פי מגזין "פורבס", בכ-4.8 מיליארד דולר.

בנובמבר 2017 נחשף, בעקבות חקירה פדרלית של התערבות רוסיה בבחירות לנשיאות ארצות הברית ב-2016, כי הבנק הממשלתי הרוסי "VTB", וחברות הקשורות לקרמלין השקיעו סכומי עתק בחברות טכנולוגיה בארצות הברית באמצעות מילנר וחברת "DST Global".ב-2018 נוסף מילנר ל"רשימת פוטין", רשימה שפרסמה מחלקת האוצר של ארצות הברית של אנשים המקורבים לולדימיר פוטין. בעקבות הפלישה הרוסית לאוקראינה הוטלו סנקציות על ההון שהשקיעו חברות ממשלתיות רוסיות ב-"DST Global", אך לא על מילנר אישית.

ביוגרפיה
--------

מילנר נולד למשפחה יהודית במוסקבה, הילד השני של אינטלקטואלים רוסים. אביו, בנציון זכרוביץ' מילנר, היה מומחה בתחום הניהול והארגון, ושימש כסגן מנהל המכון לכלכלה של האקדמיה הרוסית למדעים. בטי יוסיפונה מילנר, אמו של יורי, עבדה במעבדה הווירולוגית הממשלתית לבקרת מחלות. אחותו הגדולה, המבוגרת ממנו בשמונה שנים, היא אדריכלית.

מילנר למד פיזיקה תאורטית באוניברסיטת מוסקבה, וסיים את לימודיו בשנת 1985. הוא החל לעבוד במכון לבדב לפיזיקה, אחד מהמכונים של האקדמיה הרוסית למדעים. כמועמד לדוקטורט בפיזיקה של חלקיקים, מילנר התיידד אז עם הפיזיקאי הסובייטי ופעיל זכויות האדם אנדריי סחרוב. החשיבה קדימה של סחרוב תשפיע מאוחר יותר על אסטרטגיית השקעות הון הסיכון של מילנר.

בשנת 1990, מילנר היה אזרח ברית המועצות הראשון שנסע רשמית לארצות הברית, כדי לקבל תואר שני במנהל עסקים בבית הספר וורטון של אוניברסיטת פנסילבניה. העיתונות ציטטה אותו אומר שהוא קיבל את ההחלטה הזו לאחר ש"התאכזבתי מעצמי כפיזיקאי". בספטמבר 2020 ייסד קרן מלגות בסך 10 מיליון דולר, התומכת ביותר מ-60 סטודנטים ישראלים הלומדים בוורטון.

### קריירה עסקית

מילנר החל את הקריירה העסקית שלו במכירת מחשבים אישיים בשוק האפור בברית המועצות. כאשר ברית המועצות קרסה, הוא הפסיק למכור מחשבים כדי להירשם לבית הספר וורטון. אחר שסיים את לימודיו, בילה מילנר את המחצית הראשונה של שנות ה-90 בבנק העולמי בוושינגטון, כמומחה לבנקאות רוסית שהתמקד בפיתוח הבנקאות במגזר הפרטי במדינה. הוא תיאר את תקופתו בבנק העולמי כ"שנותיו האבודות", עקב צפייה מרחוק בהפרטת החזקות הממשלתיות בתקופת נשיאותו של בוריס ילצין.

באביב 1995 מונה מילנר למנכ"ל "Alliance-Menatep", בנק השקעות שהיה בבעלות האוליגרך לשעבר מיכאיל חודורקובסקי. בדצמבר 1996, מילנר מונה כסגן נשיא וראש ניהול השקעות של הבנק. בפברואר 1997 מונה מילנר לסגן היושב ראש וראש חטיבת ההשקעות של הבנק, אך עזב את תפקידו בתחילת 1998.

#### השקעות בחברות אינטרנט ברוסיה

ב-1999, לאחר שקרא סקירה של מרי מיקר, אנליסטית מבנק מורגן סטנלי, על הסיכויים לעסקים מקוונים, החליט מילנר להקים חברת אינטרנט. הוא חיפש מימון מחברו מימי "Alliance-Menatep" גרגורי פינגר, שניהל אז את הסניף הרוסי של קרן ההשקעות האמריקאית New Century Holding. הקרן הסכימה להשקיע 4.5 מיליון דולר בתנאי שמילנר ופינגר ישקיעו כל אחד באופן אישי 750,000 דולר. בשנת 2000, מילנר ושותפיו הקימו את חברת "Netbridge Service", כחממת סטרטאפים וקרן השקעות. נטברידג' הצליחה להעביר לרוסיה מגוון מודלים עסקיים של חברות אינטרנט מארצות הברית, והקימה שורה של חברות, כולל הפורטל List.ru, אתר המכירות הפומביות המקוון Molotok.ru (שהיה מבוסס על eBay), חברת אירוח אתרים בחינם Boom.ru (שהייתה מבוססת על GeoCities), וחנות מקוונת, תוך שימוש בנוסחה של Amazon.com.

בפברואר 2001, netBridge ו-Port.ru (בעלת הפורטל Mail.ru) הודיעו על מיזוג. מילנר הפך למנכ"ל החברה הממוזגת שפעלה אז בשם Mail.Ru. חברה המפעילה את פורטל האינטרנט המוביל בעולם בשפה הרוסית, הכולל את שירות הדוא"ל Mail.ru, מנוע חיפוש, רשתות חברתיות, שרותי ענן ומערכות העברת מסרים מיידיים. החברה בחרה לא להפעיל שירות חדשות ולפי הדיווחים בעיתונות הבינלאומית הייתה מקורבת לשלטון ופעלה באישור ופיקוח שלו.

בשנת 2005, הקים את קרן ההשקעות DST ‏(Digital Sky Technologies), כחברת החזקות של חברות האינטרנט שלו, והפכה ליו"ר שלה בשנת 2006. פגישה עם חברים משותפים הביאה לכך שאלישר אוסמנוב הפך לבעל מניות של DST ב-2008. ב-16 בספטמבר 2010, DST שינתה את שמה ל"Mail.ru Group". בנובמבר 2010 השלימה הנפקה ראשונה לציבור מוצלחת בבורסה לניירות ערך בלונדון וגייסה 900 מיליון דולר, שווי שוק של 5.6 מיליארד דולר.

ממאי 2009 עד ינואר 2012 מילנר היה חבר בוועדה למודרניזציה שהוקמה על ידי דמיטרי מדבדב, נשיא רוסיה בשנים 2008–2012.

במרץ 2012, מילנר פרש מתפקיד יו"ר Mail.ru וממועצת המנהלים.

#### השקעות בחברות טכנולוגיה

לאחר הנפקת קבוצת Mail.ru, העביר מילנר את המיקוד של חברת "DST" להשקעות בחברות טכנולוגיה מחוץ לרוסיה. את ההשקעה הראשונה ביצע לאחר שבינואר 2009, בהיותו בפאלו אלטו, נערכה לו היכרות עם מייסד פייסבוק מארק צוקרברג. הפגישה הובילה להסכם ב-26 במאי 2009, לפיו DST רכשה 1.96%% ממניות פייסבוק תמורת 200 מיליון דולר, והייתה בין המשקיעים החיצוניים הראשונים בחברה. בהמשך רכש מילנר מניות נוספת ב"פייסבוק" והגיעה להחזקה של כ-10% מבחברה.

באפריל 2010 רכשה "DST" את תוכנת המסרים המיידיים הישראלית ICQ תמורת 187.5 מיליון דולר.

בסך הכל בשנים 2009–2021 השקיעה "DST" מעל 12.5 מיליארד דולר בלמעלה מ-80 חברות בין. הכספים גויסו ממוסדות רוסים כשותפים מוגבלים, ממוסדות פיננסים בינלאומיים ומשקיעים פרטיים. בין החברות בהן השקיעה (חלקן הנפקו אחר כך בברוסה ברווח ניכר) היו: "טוויטר", "ספוטיפיי", "סנאפצ'ט" יצרנית הסמארטפונים הסינית שיאומי, חברת 23andMe שמתמחה בניתוח גנטיקה אישית.

בשנת 2021 השקיע בחברת "אלטוס לאבס", שהקים ג'ף בזוס, חברה המנסה לפתח טכנולוגיה להאטת תהליך ההזדקנות.

חיים אישיים
-----------

מילנר נשוי לדוגמנית והאמנית יוליה מילנר (לבית בוצ'קובה).

בשנת 2011, מילנר רכש בית של 100 מיליון דולר בלוס אלטוס הילס, קליפורניה. המתחם משתרע על פני שלושה מגרשים בהיקף של שבעה דונם וכולל בית ראשי בשטח של כ-2,370 מ"ר ובית אורחים בשטח של 510 מ"ר. זה היה המחיר הגבוה ביותר ששולמו אי פעם עבור בית חד-משפחתי בארצות הברית. ב-2021 רכש דירת פנטהאוז במגדל היוקרה "וואן בלאקפריירס" בלונדון, תמורת 70.3 מיליון דולר. 

מילנר מאמין שהאינטרנט יתפתח בסופו של דבר ל"מוח גלובלי" - המתואר כרשת אינטליגנטית של יחידים ומכונות - המתפקד כמערכת עצבים עבור כדור הארץ. הוא גם טוען כי הופעת האינטרנט של הדברים והשימוש ההולך וגובר במדיה החברתית יגדילו את האינטליגנציה הקולקטיבית של בני האדם. הוא פרסם כמה מרעיונותיו בספר, Eureka Manifesto: The Mission for Our Civilization.

בשנת 1999 קיבל מילנר אזרחות ישראלית, אך עזב מיד אחר כך לארצות הברית. באוקטובר 2022 הכריז כי בעקבות הפלישה הרוסית לאוקראינה הוא מוותר על האזרחות הרוסית שלו.

### פילנתרופיה

בשנת 2012 ייסד את פרס פריצת הדרך בפיזיקה יסודית בו כל אחד ממקבלי הפרס, מקבל סכום של 3 מיליון דולר, סכום גבוה יותר מפרס נובל, במסגרתו מקבלים הזוכים "רק" 1.2 מיליון דולר, שמתחלקים לעיתים בין 2 או 3 זוכים.

בפברואר 2013 הקים במשותף עם מארק צוקרברג וסרגיי ברין, קרן חדשה שמעניקה מדי שנה פרסים לחוקרים פורצי דרך בתחום הרפואי.

בדצמבר 2013 מילנר התחייב לתרום את רוב הונו לצדקה, לאחר שהודיע על הצטרפותו ליוזמה של וורן באפט וביל גייטס; "התחייבות לתת" (The Giving Pledge), יוזמה שהשיקו באפט וגייטס בשנת 2010 במסגרתה מתחייבים עשירי העולם לתרום יותר ממחצית מהונם למטרות צדקה, לפני או אחרי מותם.

ביולי 2015 הודיע כי יתרום 100 מיליון דולר לפרויקט לחיפוש אחר סימנים לחיים תבוניים בחלל בשיתוף האסטרופיזיקאי סטיבן הוקינג. באמצעות צוות מחקר בפרויקט סט"י (SETI) לחיפוש חייזרים באוניברסיטת קליפורניה בברקלי, שעסוק באיסוף מידע מהחלל החיצון באמצעות שני רדיו-טלסקופים, תוך סריקת מנעד רחב של אותות רדיו. באפריל 2016 הכריז במסגרת הפרויקט על תוכנית לשליחת מאות חלליות קטנטנות, כל אחת במשקל של פחות מ-25 גרם, למערכת הכוכבים הקרובה ביותר לשמש - אלפא קנטאורי - שנמצאת במרחק של כ-25 טריליון קילומטרים מכדור הארץ.

באפריל 2020, בזמן מגפת הקורונה, תרם 3 מיליון מסכות לשימוש צוותי חירום בישראל.

קישורים חיצוניים
----------------

ויקישיתוף מדיה וקבצים בנושא **יורי מילנר** בוויקישיתוף
* יורי מילנר, באתר אנציקלופדיה בריטניקה (באנגלית)
* אור הירשאוגה, האיש שרכש 10% מפייסבוק, באתר הארץ, 27 ביולי 2010
* נועה פרג, מינכן, ‏"לא נדחוף את פייסבוק להנפקה. יש לנו סבלנות", באתר גלובס, 26 בינואר 2010
* צ'רלס קלובר, ג'וזף מן וקורטני וויבר, פייננשל טיימס, ‏הון ושלטון באינטרנט הרוסי, באתר גלובס, 24 בנובמבר 2010
* גלי וינרב, ‏מראשוני המשקיעים בפייסבוק כבר לא מאמין ברשתות חברתיות, באתר גלובס, 26 באוקטובר 2018 - ריאיון
* אורי פסובסקי, ‏משקיע העל יורי מילנר צלח את שני המשברים הכלכליים הקודמים. זו העצה שלו למשקיעים ויזמים, באתר גלובס, 24 במרץ 2020
* יורי מילנר, ברשת החברתית אקס (טוויטר)

הערות שוליים
------------

1. ↑  עשירי ישראל 2021 - Forbes Israel, באתר פורבס ישראל, ‏ביוני 2021
2. ↑  אתר למנויים בלבד הניו יורק טיימס, ההדלפות חשפו: הקרמלין השקיע מאות מיליוני דולרים בפייסבוק וטוויטר, באתר TheMarker‏, 6 בנובמבר 2017
3. ↑  אתר למנויים בלבד דפנה מאור, המפה המלאה: אלה האוליגרכים המקורבים לפוטין, באתר TheMarker‏, 30 בינואר 2018
4. 1 2  אתר למנויים בלבד שוקי שדה, אלו שנמלטים מנזקי המלחמה לישראל - אבל במטוס פרטי ועם מיליארדים בחשבון, באתר TheMarker‏, 18 במרץ 2022
5. ↑  Jon Ungoed-Thomas, The tight web of lawyers and PR firms who oil the wheels for billionaires, The Guardian, ‏Mar 2022 6
6. 1 2 3 4  איתן אבריאל, "בסוף יישארו כמה חברות אינטרנט בודדות שישלטו בענף", באתר TheMarker‏, 2 בדצמבר 2010
7. ↑  אתר למנויים בלבד טלי חרותי-סובר, בוגרי תואר ראשון? בית הספר למינהל עסקים וורטון מציע לכם מלגת לימודים, באתר TheMarker‏, 15 בספטמבר 2020
8. ↑  אור הירשאוגה, נהג המונית שהפך לאוליגרך: כוכב הרשת הרוסי שמחזיק ב-10% מפייסבוק, באתר TheMarker‏, 28 ביולי 2010
9. 1 2  צ'רלס קלובר, ג'וזף מן וקורטני וויבר, פייננשל טיימס, ‏הון ושלטון באינטרנט הרוסי, באתר גלובס, 24 בנובמבר 2010
10. ↑  יעל גרונטמן, ‏כמה שווה פייסבוק? MAIL.RU גייסה 912 מ' ד' ומזנקת 40%, באתר גלובס, 5 בנובמבר 2010
11. ↑  אתר למנויים בלבד ענבל אורפז, מירילשווילי ולבייב מכרו חלקם בפייסבוק הרוסית בכ-1.3 מיליארד ד' - ללא ידיעת בעלי המניות, באתר TheMarker‏, 18 באפריל 2013
12. ↑  יעל גרונטמן, ‏פייסבוק גייסה 200 מיליון דולר מדיגיטל סקיי הרוסית בתמורה לנתח של 1.96%, באתר גלובס, 26 במאי 2009  
פייננשל טיימס, ‏יורי מילנר, המשקיע החדש בפייסבוק, יודע איך לגרום לגולשים לשלם, באתר גלובס, 1 ביוני 2009
13. ↑  נועה פרג, ‏דיגיטל סקיי הרוסית רוצה לקנות מניות פייסבוק נוספות בשווי 100 מיליון דולר, באתר גלובס, 24 באוגוסט 2009
14. ↑  גיא גרימלנד, חברת DST הרוסית רוכשת את ICQ תמורת 187.5 מיליון דולר, באתר TheMarker‏, 28 באפריל 2010  
Digital Sky Technologies רכשה את ICQ מ-AOL תמורת 187.5 מיליון דולרים, באתר "אנשים ומחשבים", 29 באפריל 2010
15. ↑  יוסי ניסן, ‏טוויטר גייסה 800 מיליון דולר לפי שווי של 8 מיליארד דולר, באתר גלובס, 2 באוגוסט 2011  
אתר למנויים בלבד סוכנויות הידיעות, ג'יי.פי מורגן צ'ייס, אחת מחתמי הנפקת טוויטר, מחזיק ב-10% ממניות החברה, באתר TheMarker‏, 16 באוקטובר 2013
16. ↑  שירות גלובס, ‏ספוטיפיי, מפעילת אתר המוזיקה משוודיה, נכנסת למועדון המיליארד, באתר גלובס, 22 בפברואר 2011וול סטריט ג'ורנל, ‏ספוטיפיי מחממת מנועים לקראת הנפקה גדולה וייחודית, באתר גלובס, 22 בפברואר 2018
17. ↑  אתר למנויים בלבד סוכנויות הידיעות, כדאי לומר לא לפייסבוק: סנאפצ'ט השלימה גיוס לפי שווי של 10 מיליארד ד', באתר TheMarker‏, 1 בינואר 2015
18. ↑  משה גולן, ‏ה"אפל של סין" גייסה כמיליארד ד'; "תגיע ל-100 מיליארד ד'", באתר גלובס, 29 בדצמבר 2014  
אתר למנויים בלבד סוכנויות הידיעות, שיאומי תגייס לפי שווי של 40 מיליארד ד' - יותר משווי סוני ולנובו ביחד, באתר TheMarker‏, 7 בנובמבר 2014
19. ↑  רועי גולדנברג, ‏חברת MyHeritage תשתמש ב-DNA כדי לחשוף את ההיסטוריה המשפחתית, באתר גלובס, 22 באוקטובר 2014
20. ↑  אתר למנויים בלבד סוכנויות הידיעות, אחרי שכבש את החלל, ג'ף בזוס מתפנה לחפש את מעיין הנעורים, באתר TheMarker‏, 6 בספטמבר 2021
21. ↑  סוכנויות הידיעות, המיליארדר הרוסי יורי מילנר רכש בית בעמק הסיליקון בסכום שיא של 100 מיליון דולר, באתר TheMarker‏, 31 במרץ 2011
22. ↑  אתר למנויים בלבד בלומברג, נחשף המיליארדר המסתורי מאחורי רכישת הפנטהאוז הנחשק בלונדון, באתר TheMarker‏, 2 באוקטובר 2023
23. ↑  אתר למנויים בלבד בלומברג, הרוסי העשיר ביותר בעמק הסיליקון מוותר על האזרחות הרוסית שלו, באתר TheMarker‏, 11 באוקטובר 2022  
סוכנויות הידיעות, האוליגרך הישראלי רוסי יורי מילנר ויתר על האזרחות הרוסית, באתר כאן – תאגיד השידור הישראלי, 11 באוקטובר 2022
24. ↑  סיון פינגולד, איך ברגע הפך פיזיקאי ישראלי למיליונר, באתר TheMarker‏, 1 באוגוסט 2012
25. ↑  אתר למנויים בלבד סוכנויות הידיעות, צוקרברג, ברין ומילנר חילקו פרסים בסך 33 מיליון דולר למחקר רפואי, באתר TheMarker‏, 20 בפברואר 2013
26. ↑  אתר למנויים בלבד סוכנויות הידיעות, יורי מילנר ומנכ"ל גרופון התחייבו לתרום את רוב הונם לצדקה, באתר TheMarker‏, 11 בדצמבר 2013
27. ↑  אתר למנויים בלבד סוכנויות הידיעות, יורי מילנר ישקיע 100 מיליון דולר בחיפוש אחר חוצנים בחלל, באתר TheMarker‏, 20 ביולי 2015
28. ↑  אתר למנויים בלבד בלומברג, הפרויקט החדש של יורי מילנר: משקיע 100 מיליון דולר בייצור חלליות בגודל פרפר, באתר TheMarker‏, 12 באפריל 2016
29. ↑  שירות גלובס, ‏משקיע העל יורי מילנר תורם 3 מיליון מסכות לשימוש צוותי חירום בארץ, באתר גלובס, 2 באפריל 2020